Blaze7451/Wiki-th-20250601 huggingface dataset:
จีทีเค

จีทีเคพลัส (GTK+) เป็นชุดเครื่องมือวิจิตสำหรับพัฒนาส่วนต่อประสานกราฟิกกับผู้ใช้ (GUI) โปรแกรมในแพลตฟอร์มต่าง ๆ
สำหรับระบบเอกซ์วินโดว์ จีทีเคพลัส เป็นหนึ่งในชุดเครื่องมือวิจิตที่เป็นที่นิยมที่สุดสองตัว ชุดเครื่องมือวิจิตที่เป็นที่นิยมที่สุดอีกตัวหนึ่งสำหรับระบบเอกซ์วินโดว์ คือคิวที ปัจจุบันนี้ทั้งจีทีเคพลัสและคิวทีเข้ามาแทนที่โมทีฟซึ่งเคยเป็นชุดเครื่องมือวิจิตที่นิยมใช้ที่สุดสำหรับระบบเอกซ์วินโดว์
ในช่วงตั้งต้น จีทีเคพลัส สร้างขึ้นเพื่อใช้ในโปรแกรมจัดการแก้ไขรูปภาพแรสเตอร์ชื่อกนูอิมเมจแมนนิพูเลชันโปรแกรม (GNU Image Manipulation Program, GIMP) ดังนั้นจีทีเคพลัสจึงมีชื่อเรียกอีกชื่อหนึ่งว่ากิมป์ทูลคิท (GIMP Toolkit) อย่างไรก็ตามคนส่วนมากรู้จักจีทีเคพลัสเพียงชื่อเดียว
จีทีเคพลัส เป็นซอฟต์แวร์เสรี ส่วนหนึ่งในโครงการกนู เผยแพร่โดยใช้สัญญาอนุญาต LGPL ปัจจุบันดูแลการพัฒนาโดย มูลนิธิกโนม (GNOME Foundation)

**ภาษาโปรแกรม**
จีทีเคพลัสใช้ภาษาซี อย่างไรก็ตามผู้ออกแบบจีทีเคพลัสใช้กระบวนทัศน์เชิงวัตถุ ที่ชื่อว่า GObject ในแพลตฟอร์มกโนม สามารถเรียกใช้จีทีเคพลัสจากภาษาอื่นนอกเหนือจากภาษาซีได้ดังเช่น- ภาษาซีพลัสพลัส (gtkmm)- ภาษาเพิร์ล (Gtk2-perl)- ภาษารูบี (ruby-gtk2)- ภาษาจาวา (java-gnome)- ภาษาไพทอน (PyGTK)
โดยชื่อในวงเล็บคือซอฟต์แวร์ของภาษานั้นๆ สำหรับผูกเข้ากับจีทีเคพลัส นอกจากการผูกกับแพลตฟอร์มกโนมแล้ว ก็ยังมีการผูกจีทีเคพลัสเข้ากับภาษาอื่นๆ อีกมากมาย 
จีทีเคพลัสและคิวทีต่างจากชุดเครื่องมือวิจิตอีกหลาย ๆ ตัว เช่น โมทีฟ ฯลฯ ที่ทำงานบนเอกซ์ทูลคิต (Xt) ซึ่งทำให้จีทีเคพลัสสามารถใช้งานบนระบบอื่นๆ นอกเหนือจาก ระบบเอกซ์วินโดว์ ได้และยังมีความคล่องตัวมากขึ้น ข้อเสียคือจีทีเคพลัสไม่ได้เข้าถึงฐานข้อมูลทรัพยากรณ์เอกซ์ซึ่งเป็นวิธีดั้งเดิมในการปรับแต่งโปรแกรมที่ทำงานบนระบบเอกซ์วินโดว์

**รูปลักษณ์และความรู้สึก**
ผู้ใช้สามารถปรับแต่งรูปลักษณ์และความรู้สึกของจีทีเคพลัสได้หลายแบบตามเครื่องประมวลผลที่มี เครื่องประมวลผลของจีทีเคพลัสสามารถเลียนแบบทูลคิทของแพลตฟอร์มอื่นๆที่เป็นที่นิยมได้ เช่น วินโดวส์ 95 โมทีฟ คิวที เน็กซ์สเตป เป็นต้น

**แหล่งข้อมูลอื่น**
  เว็บไซต์หลักของ จีทีเคพลัส
หมวดหมู่:กนู
หมวดหมู่:ชุดเครื่องมือวิจิต
หมวดหมู่:ส่วนต่อประสานโปรแกรมประยุกต์
แอลกอฮอล์

โครงสร้างของแอลกอฮอล์
ในทางเคมี แอลกอฮอล์ (alcohol) คือสารประกอบอินทรีย์ ที่มีหมู่ไฮดรอกซิล (-OH) ต่อกับอะตอมคาร์บอนของหมู่แอลคิลหรือหมู่ที่แทนแอลคิล สูตรทั่วไปของแอลกอฮอล์แบบอะลิฟาติกไฮโดรคาร์บอน (สารประกอบไฮโดรคาร์บอนที่เป็นสายตรง) คือ CnH2n+1OH
โดยทั่วไป แอลกอฮอล์ มักจะอ้างถึงเอทานอลเกือบจะเพียงอย่างเดียว หรือเรียกอีกอย่างว่า grain alcohol ซึ่งเป็นของเหลวที่ไม่มีสี ไม่มีกลิ่น และสามารถระเหยได้ ซึ่งเกิดจากการหมักน้ำตาล นอกจากนี้ยังสามารถใช้อ้างถึงเครื่องดื่มแอลกอฮอล์ เป็นที่มาของคำว่าโรคพิษสุรา (alcoholism)
เอทานอลเป็นยาเสพติดที่มีฤทธิ์กดประสาท ที่ลดการตอบสนองของระบบประสาทส่วนกลาง แอลกอฮอล์ชนิดอื่น ๆ จะอธิบายด้วยคำวิเศษณ์เพิ่มเติม เช่น isopropyl alcohol (ไอโซโพรพิล แอลกอฮอล์) หรือด้วยคำอุปสรรคว่า -ol เช่น isopropanol (ไอโซโพรพานอล)

**อันตรายจากแอลกอฮอล์**
 ตามท้องตลาดในขณะนี้ มีการขายแอลกอฮอล์กันทั้งเมทิลแอลกอฮอล์และเอทิลแอลกอฮอล์ เมื่อมีผู้บริโภคไปซึ้อแอลกอฮอล์เช็ดแผลจากร้านขายยา ผู้ขายมักจะหยิบแอลกอฮอล์มาให้เลือกทั้ง 2 ชนิด ราคาเอทิลแอลกอฮอล์จะสูงกว่าเมทิลแอลกอฮอล์เล็กน้อย เพราะฉะนั้นผู้บริโภคส่วนใหญ่และโดยเฉพาะผู้ที่ไม่รู้คุณสมบัติที่แท้จริงของแอลกอฮอล์ทั้ง 2 ชนิด มักจะเลือกชนิดที่ราคาถูกกว่า เพราะประหยัดเงิน และเข้าใจว่ามีคุณสมบัติเช็ดแผลได้เหมือนกัน แต่อันที่จริงแล้วคุณสมบัติของเอทิลแอลกอฮอล์ต่างกันมาก คือ- เอทิลแอลกอฮอล์ เป็นแอลกอฮอล์ที่ใช้กับร่างกายมนุษย์ได้ เช่น ผสมในยารับประทาน ผสมในสุราหรือเครื่องดื่มประเภทของมึนเมาหรือใช้ทาภายนอกร่างกาย เช่น ล้างแผล ผ้าเย็น กระดาษเช็ดหน้า สเปรย์ เป็นต้น- เมทิลแอลกอฮอล์ เป็นแอลกอฮอล์ชนิดมีพิษ ใช้สำหรับอุตสาหกรรมต่าง ๆเช่น ใช้เป็นเชื้อเพลิงจุดให้แสงสว่าง หรือปนกับทินเนอร์ สำหรับผสมแลคเกอร์ แต่ห้ามใช้กับร่างกาย- จากคุณสมบัติของเมทิลแอลกอฮอล์ดังกล่าว จะเห็นได้ว่าผู้ผลิตหรือผู้ขายไม่ควรนำเอาแอลกอฮอล์ทั้ง 2 ชนิด มาใช้แทนกัน เพราะจะทำให้ผู้บริโภคได้รับอันตรายได้ เนื่องจากเมทิลแอลกอฮอล์หากนำมาใช้ล้างแผล แอลกอฮอล์จะซึมเข้าไปมาก ๆ อาจทำให้ผู้ดื่มตาบอดหรือถึงตายได้- ถึงแม้ว่าทางราชการและหน่วยงานที่เกี่ยวข้องจะควบคุม และตักเตือนผู้ผลิตและผู้ขายให้ระมัดระวังการนำเมทิลแอลกอฮอล์มาใช้ไม่ให้ผิดจากคุณลักษณะประจำของตัวมันแล้ว แต่ยังมีการใช้หรือขายผิดประเภทอยู่บ้าง- ทางสำนักงานคณะกรรมการคุ้มครองผู้บริโภค จึงใคร่ขอเตือนผู้ผลิตและผู้ขาย ขอให้ใช้ความระมัดระวังในการขายเมทิลแอลกอฮอล์ ซึ่งจะเป็นพิษต่อผู้บริโภคได้ และขอให้แนะนำผู้บริโภคว่าก่อนซื้อแอลกอฮอล์เช็ดแผลทุกครั้งควรตรวจดูฉลากให้ละเอียดและเลือกชนิดที่เป็นเอทิลแอลกอฮอล์เท่านั้นและทางที่ดีถ้าท่านไม่แน่ใจก็ควรซื้อแอลกอฮอล์สำหรับฆ่าเชื้อที่กระทรวงสาธารณสุขรับรองหรือซื้อจากร้านค้าที่เชื่อถือได้ ทั้งนี้เพื่อความปลอดภัยของท่านและครอบครัว

**อ้างอิง**
 Metcalf, Allan A. (1999), The World in So Many Words, Houghton Mifflin, ISBN 0-395-95920-9

**แหล่งข้อมูลอื่น**
  แอลกอฮอล์และกรดอินทรีย์ date=2009-02-03 -  ยาเสพติด: แอลกอฮอล์ date=2007-12-14
36

36 (สามสิบหก) เป็นจำนวนธรรมชาติที่อยู่ถัดจาก 35 (สามสิบห้า) และอยู่ก่อนหน้า 37 (สามสิบเจ็ด)

**คำเติมนำหน้า**
 ภาษากรีก hexatriconta-- ภาษาละติน sextriginti-

**ความหมาย**
 36 เป็นเลขอะตอมของ คริปทอน

**ในทางคณิตศาสตร์**
หมวดหมู่:จำนวนเต็ม
500

500 (ห้าร้อย) เป็นจำนวนธรรมชาติที่อยู่ถัดจาก 499 (สี่ร้อยเก้าสิบเก้า) และอยู่ก่อนหน้า 501 (ห้าร้อยเอ็ด)

**คำเติมนำหน้า**
 ภาษากรีก - pentahecto-- ภาษาละติน - quincenti-

**ศัพท์สแลง**
 มังกี (Monkey; สำหรับ 500 ปอนด์ในสหราชอาณาจักร และ 500 ดอลลาร์ในสหรัฐ)

**อ้างอิง**
หมวดหมู่:จำนวนเต็ม
อันดับปลาแมงป่อง

อันดับปลาแมงป่อง หรือ อันดับปลาสิงโต (Mail-cheeked fish, Scorpion fish, Sculpin, Stonefish) เป็นอันดับของปลาทะเลกระดูกแข็งอันดับหนึ่ง ใช้ชื่อวิทยาศาสตร์ว่า Scorpaeniformes  
ทั้งหมดเป็นปลากินเนื้อเป็นอาหาร มีลักษณะเด่น คือ ปากกว้าง มีลำตัวป้อม สามารถที่จะพรางตัวกลมกลืนไปกับสภาพแวดล้อมต่าง ๆ ได้ ขณะที่หลายชนิดมีสีสันฉูดฉายลายตา มีครีบต่าง ๆ แผ่กางใหญ่ ครีบอกและครีบหางกลม บริเวณส่วนหัวมักมีหนามหรือติ่ง บางชนิดมีพัฒนาการของผิวหนังให้เป็นเส้นหรือแผ่นยื่นยาวออกมา มีทั้งว่ายน้ำได้ ซึ่งชนิดที่ว่ายน้ำนั้นมักจะว่ายช้า ๆ  และนอนนิ่ง ๆ บนพื้นทราย เพื่อรอปลาเล็ก ๆ หลงเข้ามา โดยมีเงี่ยงพิษร้ายแรงที่บริเวณปลายครีบไว้เป็นอาวุธป้องกันตัวจากศัตรูผู้ล่า มิได้มีไว้เพื่อล่าอาหารแต่อย่างใด ซึ่งสามารถทำอันตรายต่อมนุษย์ได้ด้วย 
โดยพิษนั้นจะอยู่ที่ก้านครีบโดยเฉพาะครีบแหลมที่บนหลัง ครีบข้างลำตัว ครีบพิษเหล่านี้ไม่ได้มีไว้สำหรับการทิ่มแทงเหยื่อ เมื่อตกใจจะสะบัดครีบทิ่มแทงผู้รุกราน เมื่อครีบทิ่มแทงเข้าไปในเนื้อ หนังหุ้มครีบจะลอกออก ต่อมพิษก็จะทำการฉีดพิษเข้าไปในบาดแผลผู้รุกราน ซึ่งเป็นสารประกอบโปรตีน พิษร้ายแรงนี้จะสร้างความเจ็บปวดให้กับผู้ที่โดนแทง จะมีอาการเจ็บปวดและอาจทำให้ระบบต่าง ๆ ของร่างกาย เช่น ระบบประสาท, ระบบการเต้นของหัวใจล้มเหลวซึ่งจะเป็นอันตรายถึงชีวิตได้ ในส่วนของผู้บาดเจ็บทั่วไปอาจจะมีอาการเจ็บปวดนานราว 24 ชั่วโมงแล้วอาการก็จะทุเลาลง ในขณะที่บางรายอาจจะมีอาการเจ็บปวดไปอีกหลายวัน  
ปลาในอันดับนี้ ที่เป็นที่รู้จักดี คือ ปลาหิน, ปลาแมงป่อง, ปลาสิงโต ซึ่งสามารถจำแนกออกได้อีก 26 วงศ์ ใน 7 อันดับย่อย

**การจำแนก**
อันดับย่อย Anoplopomatoidei
**วงศ์ Anoplopomatidae
*อันดับย่อย Cottoidei
**วงศ์ใหญ่ Cottoidea
***วงศ์ Abyssocottidae
***วงศ์ Agonidae
***วงศ์ Bathylutichthyidae     
***วงศ์ Comephoridae    
***วงศ์ Cottidae    
***วงศ์ Ereuniidae     
***วงศ์ Hemitripteridae  
***วงศ์ Psychrolutidae    
***วงศ์ Rhamphocottidae
**วงศ์ใหญ่  Cyclopteroidea 
***วงศ์   Cyclopteridae 
***วงศ์ Liparidae  
*อันดับย่อย Dactylopteroidei 
**วงศ์ Dactylopteridae 
*อันดับย่อย Hexagrammoidei 
**วงศ์ Hexagrammidae  
*อันดับย่อย Normanichthyoidei  
**วงศ์ Normanichthyidae  
*อันดับย่อย Platycephaloidei 
**วงศ์  Bembridae     
**วงศ์  Hoplichthyidae   
**วงศ์ Platycephalidae  
*อันดับย่อย Scorpaenoidei 
**วงศ์  Aploactinidae  
**วงศ์ Caracanthidae  
**วงศ์ Congiopodidae   
**วงศ์ Eschmeyeridae  
**วงศ์ Gnathanacanthidae    
**วงศ์ Pataecidae   
**วงศ์ Scorpaenidae  
**วงศ์ Triglidae

**อ้างอิง**

**แหล่งข้อมูลอื่น**
หมวดหมู่:ปลาน้ำเค็ม
หมวดหมู่:ปลาน้ำกร่อย
หมวดหมู่:ปลาน้ำจืด
หมวดหมู่:ปลาแบ่งตามตระกูล
หมวดหมู่:ปลามีพิษ
หมวดหมู่:อันดับปลาแมงป่อง
คาทอลิก

คาทอลิก (Catholic มาจากภาษากรีกคำว่า καθολικός) แปลว่า สากล ทั่วไป เป็นรูปแบบหนึ่งในศาสนาคริสต์ ที่มีแนวศรัทธา เทววิทยา หลักความเชื่อ พิธีกรรม จริยศาสตร์ จิตวิญญาณ พฤติกรรม เป็นลักษณะเฉพาะของตน ตลอดจนประชากรในนิกายนั้น
คำว่าคาทอลิก มีความหมายโดยสรุปได้ 3 อย่าง คือ- หมายถึง คริสตจักรโรมันคาทอลิกโดยเฉพาะ ซึ่งเป็นคริสตจักรที่มีพระสันตปาปาเป็นผู้นำ มีศาสนิกชนประมาณ 1 พันล้านคนทั่วโลก- หมายถึง นิกายในศาสนาคริสต์ ที่เรียกตนเองว่าคาทอลิกโดยรวม เช่น คริสตจักรโรมันคาทอลิก คริสตจักรคาทอลิกเก่า คริสตจักรคาทอลิกแห่งอัครทูต เป็นต้น- หมายถึง คุณสมบัติด้านความเป็นสากลของคริสตจักร คือเป็นประชาคมของผู้ที่เชื่อและยอมรับว่าพระเยซูเป็นพระผู้ไถ่ โดยไม่ได้หมายถึงการเชื่อตามคำสอนของโรมันคาทอลิก

**ดูเพิ่ม**
 คริสตจักร- นิกายในศาสนาคริสต์

**อ้างอิง**

**แหล่งข้อมูลอื่น**
  เว็บไซต์อัครสังฆมณฑลกรุงเทพฯ
หมวดหมู่:นิกายในศาสนาคริสต์
หมวดหมู่:น้ำมัน

== ดูเพิ่ม**
 :หมวดหมู่:สารหล่อลื่น- :หมวดหมู่:เชื้อเพลิง- :หมวดหมู่:ขี้ผึ้ง
หมวดหมู่:วัสดุ
ซีโมนเปโตร

ซีโมนเปโตร (Σιμων Πέτρος ซีมอน เปโตฺรส) หรืออัครทูตเปโตร (Απόστολος Πέτρος อะโปสโตโลส เปโตฺรส) ชาวคาทอลิกเรียกว่านักบุญเปโตร (Saint Peter) (สิ้นพระชนม์ระหว่างปี ค.ศ. 64) เป็นอัครทูตของพระเยซู และเป็นหนึ่งในผู้นำกลุ่มแรก ๆ ของศาสนจักรยุคแรก พระศาสนจักรคาทอลิกถือว่าท่านเป็นพระสันตะปาปาองค์แรก จากข้อมูลทางประวัติศาสตร์ร่วมสมัย คาดว่าตำแหน่งสันตะปาปาของพระองค์จะกินเวลาตั้งแต่ ค.ศ. 30 ไปจนถึงการสิ้นพระชนม์ ซึ่งจะทำให้พระองค์เป็นพระสันตปาปาที่ดำรงตำแหน่งยาวนานที่สุดตั้งแต่ 34 ถึง 38 ปี; อย่างไรก็ตาม ระยะเวลาในการดำรงตำแหน่งของพระองค์ไม่เคยได้รับการยืนยัน
คริสตชนเชื่อว่าเปโตรถูกตรึงกางเขนที่กรุงโรมภายใต้พระบัญชาของจักรพรรดิเนโร ตามธรรมเนียมแล้วเขาเป็นผู้ก่อตั้งแลบิชอปองค์แรกของคริสตจักรกรุงโรมและแอนติออก แต่มีทัศนคติที่แตกต่างกันเกี่ยวกับการเป็นผู้สืบทอดของเขา ตามคำสอนของคาทอลิก พระเยซูสัญญากับเปโตรถึงตำแหน่งพิเศษในคริสตจักร
เปโตรเป็นพยานบุคคลผู้หนึ่งที่ได้แลเห็นพระคูหาว่างเปล่าของพระอาจารย์ (ยน. 20:6) และได้เห็นการคืนพระชนม์ของพระเยซู (ลก. 23:34) 
หลังจากที่พระเยซูเสด็จขึ้นสู่สวรรค์แล้ว  ท่านก็ทำหน้าที่เป็นผู้นำบรรดาคริสตชน (กจ. 1: 15 ; 15:7) ได้กล่าวสรุปข่าวดี (พระวรสาร) (กจ. 2:14-41) และท่านเองเป็นคนแรกที่เห็นความจำเป็นที่จะต้องเปิดคริสตจักรไปสู่พวกคนต่างชาติ (กจ.10-11) 
เปโตรเขียนจดหมาย 2 ฉบับที่ทรงคุณค่าอย่างมากคือ 1 และ 2 เปโตร ท้ายที่สุดเปโตรได้เสียสละชีวิตเพื่อพระเยซูตามคำทำนายของพระองค์ (ยน 21.18-19) 
ภารกิจด้านวิญญาณที่ได้รับมอบหมายมิใช่ว่าจะช่วยให้ท่านหมดจากสภาพของความเป็นคนหรือจากข้อบกพร่องต่าง ๆ ทางอารมณ์ก็หาไม่ (มธ.10: 41 ; 14:26,66-72; ยน. 13: 6;18:10; มธ. 14: 29-31) เปาโลอัครทูตเองก็มิได้ลังเลใจแต่อย่างใดที่จะพูดจาต่อว่าท่านเวลาที่พบกันที่เมืองแอนติออก (กจ.15; กท. 2:11-14) เพื่อเชิญชวนท่านว่าไม่ต้องปฏิบัติตามแบบของพวกยิว ในเรื่องนี้รู้สึกว่าเปโตร ยังตัดสินใจช้าและยังถือว่ากลุ่มคริสตชนซึ่งเดิมทีเป็นคนต่างศาสนาก็ยังด้อยกว่าหรือเป็นรองกลุ่มคริสตชนที่เดิมทีเป็นชาวยิว (กจ. 6: 1-2) ต่อเมื่อเปโตรได้มาที่กรุงโรม เมื่อนั้นแหละท่านจึงจะได้กลายเป็นอัครทูตของทุก ๆ คน และได้ทำหน้าที่ของท่านอย่างครบถ้วนคือเป็น "ศิลาหัวมุม" ของคริสตจักรของพระเยซูโดยรวมชาวยิวและคนต่างศาสนาให้เข้ามาอยู่ภายในอาคารเดียวกัน และท่านได้ประทับตราภารกิจหน้าที่นี้ด้วยการหลั่งโลหิตของท่านตามแบบพระอาจารย์ ท่านถูกจับตรึงกางเขน และได้ขอร้องให้หันศีรษะท่านลง เพราะคิดว่าไม่สมควรที่จะตายในลักษณะเดียวกับพระเยซูผู้เป็นพระอาจารย์

**อ้างอิง**

**ดูเพิ่ม**
 มหาวิหารนักบุญเปโตร
67

หมวดหมู่:อัครทูต
หมวดหมู่:มรณสักขีในศาสนาคริสต์
หมวดหมู่:ชาวปาเลสไตน์
หมวดหมู่:พระสันตะปาปาชาวเอเชีย
หมวดหมู่:พระสันตะปาปานักบุญ
หมวดหมู่:นักบุญในตำนานทอง
หมวดหมู่:อัครบิดรแห่งแอนติออก
หมวดหมู่:ผู้ถูกประหารชีวิตโดยการตรึงกางเขน
หมวดหมู่:บุคคลจากศาสนายูดาห์ที่เปลี่ยนไปนับถือศาสนาคริสต์
หมวดหมู่:นักบุญจากพันธสัญญาใหม่
เจ้าพระยาปราบหงสาวดี

เจ้าพระยาปราบหงสาวดี เดิมชื่อ พลายภูเขาทองมีบางบันทึกบอกว่ามีชื่อเดิมว่า "พลายมิ่งเมือง" ในคำให้การชาวกรุงเก่าเรียก "พลายพุทรากระแทก") เป็นช้างคู่พระบารมีในสมเด็จพระนเรศวรมหาราช หลังจากขึ้นระวางแล้ว ได้บรรดาศักดิ์เป็น "เจ้าพระยาไชยานุภาพ" ต่อมาได้รับพระราชทานนามว่า "เจ้าพระยา​ปราบหงสาวดี" ในครั้งที่ชนะศึกยุทธหัตถีกับพระมหาอุปราชา วันที่ 25 มกราคม พ.ศ. 2135 (ซึ่งในปัจจุบัน ได้เปลี่ยนมาเป็นวันที่ 18 มกราคม) ณ ตำบลท่าคอย (ซึ่งปัจจุบันเป็นตำบลดอนเจดีย์ อำเภอดอนเจดีย์ จังหวัดสุพรรณบุรี) ถูกบันทึกไว้ในพงศาวดาร เชื่อกันว่าเป็นช้างที่มีความจงรักภักดี และมีความกล้าหาญเสียสละช่วยกอบกู้ชาติให้แผ่นดิน มีลักษณะทางคชลักษณ์ที่ดี ส่วนหนึ่งได้แก่หลังที่โค้งลาด คล้ายก้านกล้วย จึงถูกตั้งชื่อในภาพยนตร์แอนิเมชันว่า "ก้านกล้วย"
ชื่อ "พลายพุทรากระแทก" หรือ "พลายพุทรากระทืบ" ได้มาจากในพงศาวดาร ซึ่งระบุว่า ช้างทรงของสมเด็จพระนเรศวรมหาราชตัวเล็กกว่า "พลายพัทธกอ" ของพระมหาอุปราชา สู้แรงไม่ได้แต่อาศัยยันโคนต้นพุทรา ทำให้แบกร่างได้ สมเด็จพระนเรศวรใช้พระแสงของ้าวฟันต้องพระอังสาของพระมหาอุปราชาจนสิ้นพระชนม์กับคอช้าง
จากจดหมายเหตุของ de Coutre ระบุว่าเจ้าพระยาปราบหงสาวดี ล้มลงในปี ค.ศ. 1596 (พ.ศ. 2139) หลังศึกยุทธหัตถี 4 ปี สมเด็จพระนเรศวรโปรดได้มีการสร้างเมรุ พระราชทานเพลิงศพอย่างสมเกียรติยศเจ้าพระยา มีงานมหรสพถึง 7 วัน 7 คืน
ชื่อ "ไชยานุภาพ" ได้กลายมาเป็นชื่อชุดแข่งขันของฟุตบอลทีมชาติไทยตั้งแต่เดือนมกราคม พ.ศ. 2560 โดยวาริกซ์สปอร์ต เป็นชุดเหย้าสีดำล้วน คู่กับ "ปราบไตรจักร" ช้างทรงของสมเด็จพระเอกาทศรถ ซึ่งเป็นชุดเยือนสีขาวล้วน

**ดูเพิ่ม**
 เจ้าพระยาปราบไตรจักร (พลายบุญเรือง) ช้างทรงของ สมเด็จพระเอกาทศรถ- ก้านกล้วย - ภาพยนตร์ที่สร้างจากเกร็ดพงศาวดาร โดยอ้าง เจ้าพระยาปราบหงสาวดี เป็นตัวเอกของเรื่อง- ขุนศึก นิยายอิงประวัติศาสตร์ของ ไม้ เมืองเดิม ตัวเอกชื่อ "เสมา" เป็นจตุลังคบาท รักษาเท้าหน้าซ้ายของเจ้าพระยาไชยานุภาพ

**แหล่งข้อมูลอื่น**
 ดนัย ไชยโยธา, นามานุกรมประวัติศาสตร์, โอเดียนสโตร์, 2548, ISBN 974-971-297-8
หมวดหมู่:ช้างสำคัญในสมัยกรุงศรีอยุธยา
มูลนิธิเด็ก

มูลนิธิเด็ก (อังกฤษ: Foundation for Children) เป็นมูลนิธิในประเทศไทย ทำงานเพื่อช่วยเหลือ และพัฒนาเด็กและเยาวชนเป็นหลัก โดยสนับสนุนสิทธิของเด็กตามปฏิญญาว่าด้วยสิทธิของเด็ก องค์การสหประชาชาติ มูลนิธิตั้งอยู่ที่ ถนนพุทธมณฑลสาย 4 ตำบลกระทุ่มล้ม อำเภอสามพราน

**แหล่งข้อมูลอื่น**
  มูลนิธิเด็ก
หมวดหมู่:องค์การนอกภาครัฐ
หมวดหมู่:องค์การสิทธิมนุษยชน
หมวดหมู่:การกุศลเด็ก
หมวดหมู่:มูลนิธิในประเทศไทย
หมวดหมู่:นักสิทธิมนุษยชน

บุคคลที่ำทำงานด้านสิทธิมนุษยชน
หมวดหมู่:นักเคลื่อนไหว
หมวดหมู่:สิทธิมนุษยชน
หมวดหมู่:การเคลื่อนไหวแบ่งตามประเด็น
หมวดหมู่:ปรัชญาอินเดีย

หมวดหมู่:ปรัชญาตะวันออก
หมวดหมู่:ปรัชญาแบ่งตามภูมิภาค
หมวดหมู่:วัฒนธรรมอินเดีย
หมวดหมู่:ภารตวิทยา
หมวดหมู่:ผู้ประกาศข่าว

== หมวดหมู่ที่เกี่ยวข้อง**
 พิธีกร- นักข่าวและนักหนังสือพิมพ์
หมวดหมู่:บุคคลแบ่งตามอาชีพ
หมวดหมู่:ข่าว
หมวดหมู่:ข่าวโทรทัศน์
มหาวิทยาลัยมอสโก

'มหาวิทยาลัยมอสโก
มหาวิทยาลัยมอสโก หรือ มหาวิทยาลัยโลโมโนซอฟ (Моско́вский госуда́рственный университе́т и́мени М. В. Ломоно́сова: МГУ) เป็นมหาวิทยาลัยที่เก่าแก่ที่สุดและมีชื่อเสียงที่สุดในประเทศรัสเซีย ก่อตั้งขึ้นในปี ค.ศ. 1755 บ้างก็ว่า มหาวิทยาลัยเซนต์ปีเตอร์สเบิร์กที่ก่อตั้งขึ้นในปี ค.ศ. 1724 เป็นมหาวิทยาลัยที่เก่าแก่ที่สุดในรัสเซีย
มหาวิทยาลัยมอสโกเป็นมหาวิทยาลัยที่มีการแข่งขันในการสอบเข้าสูงที่สุดในยุโรป เป็นมหาวิทยาลัยคู่แข่งที่สำคัญของมหาวิทยาลัยออกซฟอร์ด มหาวิทยาลัยเคมบริดจ์ มหาวิทยาลัยฮาร์วาร์ด และสถาบันเอ็มไอทีของประเทศโลกเสรีในยุคสงครามเย็น
บริเวณวิทยาเขตเก่าของมหาวิทยาลัยมอสโก บนถนนโมโฮวายา ในปี ค.ศ. 1798 
ในขณะที่ออกซฟอร์ด เคมบริดจ์ วิทยาลัยอิมพีเรียลในอังกฤษ จับมือกันพัฒนาวิทยาศาสตร์หลาย ๆ ด้านพร้อมกัน และ ฮาร์วาร์ด เอ็มไอที แคลเทค เยล และพรินซ์ตัน ได้รับเงินมหาศาลจากรัฐบาลอเมริกาเพื่อพัฒนาเทคโนโลยี ฝ่ายสหภาพโซเวียตก็ระดมคณาจารย์จากทั่วประเทศมาปักหลักทำงานด้วยกันที่มหาวิทยาลัยมอสโก โดยเน้นให้มีคณาจารย์ผู้เชี่ยวชาญสาขาต่างๆ มากกว่ามหาวิทยาลัยใดๆ ไม่ว่าในยุโรปหรืออเมริกา ส่งผลให้ปริมาณผลงานวิจัย โดยการสำรวจของกอร์แมน (Gourman's Report 1996) ชี้ว่า มหาวิทยาลัยมอสโกของรัสเซีย มีผลงานวิจัยมากเป็นอันดับสองในบรรดามหาวิทยาลัยในโลกทั้งหมด โดยเป็นรองมหาวิทยาลัยปารีสเท่านั้น
สมัยก่อนสงครามโลกครั้งที่สองและหลังสงคราม มหาวิทยาลัยมอสโกได้พัฒนาแขนงวิชาเอเชียศึกษา รวมทั้งเอเชียตะวันออกเฉียงใต้ศึกษาอย่างกว้างขวางเพื่อใช้เป็นข้อมูลในวางนโยบายความสัมพันธ์ระหว่างประเทศ โดยกล่าวกันว่า มหาวิทยาลัยมอสโกมีคณาจารย์ทำวิจัยด้านเอเชียศึกษามากกว่าคณาจารย์ผู้ชำนาญทางบูรพคดีศึกษาของออกซฟอร์ด, เคมบริดจ์ และฮาร์วาร์ดรวมกัน ดังนั้นจวบจวนทุกวันนี้ มหาวิทยาลัยมอสโกของรัสเซียจึงมีคณาจารย์ที่เชี่ยวชาญทางเอเชียเป็นจำนวนมาก
คณะสาขาที่มีชื่อเสียงของมหาวิทยาลัยมอสโก ได้แก่ ฟิสิกส์ เคมี ชีววิทยา วารสารศาสตร์ เอเชียศึกษา แพทยศาสตร์ คณิตศาสตร์ เศรษฐศาสตร์ และจิตวิทยา 

**อ้างอิง**
หมวดหมู่:สิ่งก่อสร้างในคริสต์ทศวรรษ 1780
มอสโก
หมวดหมู่:สถานศึกษาในมอสโก
มิสทิฟฟานี่ยูนิเวิร์ส

มิสควีนออฟยูนิเวิร์สบิวตี้ไทยแลนด์
การประกวดมิสทิฟฟานี่ยูนิเวิร์ส (Miss Tiffany’s Universe) เป็นการประกวดสาวประเภทสอง จัดที่โรงละครทิฟฟานี่โชว์พัทยา จังหวัดชลบุรี โดย บริษัท ทิฟฟานี่โชว์ พัทยา จำกัด ร่วมกับการท่องเที่ยวแห่งประเทศไทย เพื่อเป็นตัวแทนประเทศไทยเข้าร่วมการประกวดสาวประเภทสองระดับโลก Miss International Queen การประกวดครั้งแรกจัดเมื่อปี ค.ศ.1975

**ประวัติ**
การประกวดมิสทิฟฟานี่ยูนิเวิร์สเป็นจุดเริ่มต้นของการส่งตัวแทนประเทศไทยไปประกวดเวทีต่างประเทศ อย่างมิสควีนออฟเดอะยูนิเวิร์ส จนกระทั่งปี ค.ศ. 2004 ประเทศไทยได้จัดการประกวดสาวประเภทสองระดับโลกอย่างมิสอินเตอร์เนชั่นแนลควีนจวบจนปัจจุบัน

**พิธีกรหลัก**
 ชลิต เฟื่องอารมย์ (1998 - 1999)- เนาวรัตน์ ยุกตะนันท์ (1998)- สุริวิภา กุลตังวัฒนา (1999)- ภาณุเดช วัฒนสุชาติ (2000 - 2009)- ช่อผกา วิริยานนท์ (2000 - 2001)- ซินดี้ บิชอพ (2002 , 2015 - 2019)- ชนิกา สุจริตกุล (2003)- ปนัดดา วงศ์ผู้ดี (2004)- ศรัยฉัตร กุญชร ณ อยุธยา จีระแพทย์ (2005)- บุษกร วงศ์พัวพันธ์ (2006 - 2007)- ตรีชฎา เพชรรัตน์ (2009)- ภูวนาท คุนผลิน (2010 - 2023)- พรหมพร ยูวะเวส (2010 - 2014)- ไดอาน่า จงจินตนาการ (2020)

**บิวตี้มัม**
 ซินดี้ บิชอพ (2017 - 2022)- ตรีชฎา เพชรรัตน์ (2017 - 2022)- เมทินี กิ่งโพยม (2020 - 2022)

**ช่องโทรทัศน์**
 ช่องไอทีวี (1998 - 2005)- ช่อง 7 , ช่อง 7HD (2006 - 2016)- GMM25 (2017 - 2019)- ช่อง 3 HD (2020 - ปัจจุบัน)

**รายชื่อผู้ได้รับตำแหน่งมิสทิฟฟานี่ยูนิเวิร์ส**

**รองชนะเลิศมิสทิฟฟานี่ยูนิเวิร์ส**

**รางวัลพิเศษ **

**2011-ปัจจุบัน**

**1998-2010**

**ตัวแทนในการประกวดระดับนานาชาติ**
สัญลักษณ์สี

**มิสอินเตอร์เนชั่นแนลควีน**
 ปี 2009 ประเทศไทยส่งตัวแทนเข้าร่วมประกวด 2 คน- ปี 1998-2003 ประเทศไทยส่งตัวแทนเข้าร่วมประกวดมิสควีนออฟเดอะยูนิเวิร์ส

**ผลงานการประกวดระดับนานาชาติในอดีต**
สัญลักษณ์สี


**มิสควีนออฟเดอะยูนิเวิร์ส**

**ดูเพิ่ม**
มิสอินเตอร์เนชั่นแนลควีน
*มิสเตอร์เกย์เวิลด์ไทยแลนด์- มิสทรานสตาร์ไทยแลนด์

**อ้างอิง**

**แหล่งข้อมูลอื่น**
  เว็บไซต์หลักอย่างเป็นทางการ date=2021-01-24 -  เฟสบุ๊คหลักอย่างเป็นทางการ-  เว็บไซต์หลักมิสอินเตอร์เนชั่นแนลควีน
หมวดหมู่:การประกวดนางงาม
หมวดหมู่:มิสทิฟฟานี่ยูนิเวิร์ส
หมวดหมู่:มิสอินเตอร์เนชั่นแนลควีน
หมวดหมู่:วัฒนธรรมของกลุ่มบุคคลที่มีความหลากหลายทางเพศ
สมพงษ์ พงษ์มิตร

สมพงษ์ พงษ์มิตร (8 กรกฎาคม พ.ศ. 2462 – 30 พฤษภาคม พ.ศ. 2544) เป็นนักแสดงตลกชาวไทย ได้รับเชิดชูเกียรติเป็น ศิลปินแห่งชาติ สาขาศิลปะการแสดง ในปี พ.ศ. 2541

**ประวัติ==  
สมพงษ์ พงษ์มิตร มีชื่อเล่นว่า "'นก"' เป็นบุตรของนายเพิ่ม และนางใหญ่ พงษ์มิตร เกิดที่อำเภอบางปะอิน จังหวัดพระนครศรีอยุธยา มีพี่น้อง 12 คน 
สมพงษ์ย้ายมาอยู่กรุงเทพฯตั้งแต่อายุ 7 ขวบ ชอบการแสดงลิเกมากจึงไปหัดกับครูบัวที่ข้างวัดมหรรณพและไปหัดลำตัดกับอาจารย์เคลิ้มจากนั้นได้ไปฝึกโขนกับคณะครูมัลลี คงประภัศร์ ซึ่งเป็นครูที่เก่งทางด้านนาฏศิลป์ไทย ครูหมันนำสมพงษ์ไปแสดงโขนอยู่ในวังหลวง หลังจากวังหลวงยุบโขนก็ย้ายมาอยู่ที่กรมศิลปากร ก่อนเปลี่ยนมาแสดงจำอวดและตลกโดยตั้งวงเองชื่อ เบญจศิลป์ พงษ์มิตร  ต่อมาหลังจากที่สมพงษ์เข้ารับราชการอยู่กองดุริยางค์ทหารอากาศ ได้รู้จักกับนาวาอากาศเอกขุนสวัสดิ์ ทิฆัมพร หัวหน้าคณะละครเวที “ศิวารมณ์” จึงได้เข้าสู่วงการบันเทิงอย่างเต็มตัว

สมพงษ์เป็นนักแสดงตลกที่มีมีชื่อเสียงมากในการแสดงตลกที่เน้นการแสดงสีหน้าท่าทางมากกว่าคำพูด นอกจากผลงานการแสดงสมพงษ์มีผลงานกำกับภาพยนตร์ เรื่อง ว่าวน้อย ในปี พ.ศ. 2513 และ  ทหารอากาศขาดรัก ปี พ.ศ. 2524

**ผลงานการแสดง**

**ละครเวที**
2482-2493: เป็นนักแสดงตลกละครเวทีที่ได้รับความนิยมมาก
*2482: ชายสไบ
*2483: เกียรติศักดิ์ทหารเสือ
*2485: อมรพิมาน
*2486: น้ำเพียงดิน
*2486: เปลวสุริยา
*2488: พันท้ายนรสิงห์ รับบท นายอ่อน

**ภาพยนตร์**

**ละครโทรทัศน์**

**รายการโทรทัศน์**
 ขายหัวเราะ - วิก 07- ขบวนการจี้เส้น- ก่อนบ่ายคลายเครียด

**กำกับการแสดง**
 ว่าวน้อย (2513)- ทหารอากาศขาดรัก (2524)

**พากย์เสียง**
2509: กระเบนธง

**โฆษณา**
รณรงค์ไม่ให้ซื้อสิทธิ์ขายเสียง (2534)

**เครื่องราชอิสริยาภรณ์**

**อ้างอิง**

**แหล่งข้อมูลอื่น**
  นายสมพงษ์ พงษ์มิตร ศิลปินแห่งชาติ จากนิตยสารสกุลไทย date=2007-03-12 -  ศิลปินแห่งชาติ คุณสมพงษ์ พงษ์มิตร date=2003-09-18 -  สมพงษ์ พงษ์มิตร date=2007-03-10 
2544
หมวดหมู่:ศิลปินแห่งชาติ
หมวดหมู่:นักแสดงชายชาวไทย
หมวดหมู่:นักแสดงตลกไทย
หมวดหมู่:บุคคลจากอำเภอบางปะอิน
หมวดหมู่:นักแสดงลิเก
หมวดหมู่:ผู้ได้รับเครื่องราชอิสริยาภรณ์ จ.ภ.
หมวดหมู่:นักแสดงภาพยนตร์ชายชาวไทย
แหนแดง

แหนแดง (อังกฤษ: Mosquito fern, Water fern) เป็นพืชน้ำเล็ก ๆ ตระกูลเฟิร์นลอยน้ำ พบเจริญเติบโตอยู่บนผิวน้ำในที่มีน้ำขังในเขตร้อนและอบอุ่นทั่วไป มีไนโตรเจนสูง พร้อมทั้ง โปรตีนไม่น้อยกว่า 30%

**ลักษณะ**
แหนแดงเป็นเฟินน้ำ ขนาดเล็ก ลอยบนผิวน้ำ ต้นแก่ที่ได้รับแสงเต็มที่จะเป็นสีแดงคล้ำ ต้นอ่อนหรือได้รับแสงไม่เต็มที่จะเป็นสีเขียว แตกกิ่งแบบขนนก รากเป็นรากพิเศษ ยาวอยู่ทางด้านใต้ของลำต้น ทั้งต้นและกิ่งมีใบขนาดเล็กปกคลุม เรียงสลับซ้อนกัน ใบแต่ละใบแบ่งเป็น 2 ส่วนเท่าๆกัน ส่วนบนหนา สีเขียวหรือสีแดง ส่วนล่างบางอยู่ใต้น้ำ ไม่ค่อยมีสี ใบล่างสุดสร้าง sporocrap 2-4 อัน ที่แกนของใบด้านใต้ใบ ภายในมีเมกะสปอร์และไมโครสปอร์
ในใบของแหนแดงมีโพรงขนาดใหญ่ ซึ่งเป็นที่อาศัยของ Anabenaeซึ่งเป็นสาหร่ายสีเขียวแกมน้ำเงิน Anabenaeได้รับสารอาหารจากแหนแดง ส่วนแหนแดงจะได้ไนโตรเจนจากการตรึงไนโตรเจนของ Anabenae
องค์ประกอบที่สำคัญได้แก่โปรตีน ไขมัน และเซลลูโลส แร่ธาตุ แหนแดงต้องการธาตุอาหารหลักที่สำคัญได้แก่ ธาตุฟอสฟอรัส และธาตุโปตัสเซียม และจุลธาตุที่สำคัญได้แก่ เหล็ก และ โมลิบดินัม ซึ่งเป็นองค์ประกอบที่สำคัญของเอนไซม์ไนโตรจิเนส ในการตรึงไนโตรเจน แหนแดงสามารถมีชีวิตอยู่ได้ตั้งแต่อุณหภูมิ 5 – 45องศาเซลเซียส เจริญได้ดีที่สุดที่อุณหภูมิ 20 – 30 องศาเซลเซียส แหนแดงจะเจริญเติบโตได้ดีที่สุดที่มีแสงประมาณ 50 – 70 เปอร์เซ็นต์ของแสงสว่าง พีเอชที่เหมาะสมที่แหนแดงเจริญเติบโตได้ดีที่สุดคือ 4.0 – 5.5 ความลึกของน้ำความลึกที่เหมาะสมสำหรับการเจริญเติบโตของแหนแดงคือประมาณ 10 เซนติเมตร

**ประโยชน์ของแหนแดง**
แหนแดงเป็นพืชน้ำมีกระจัดกระจายอยู่ทั่วประเทศไทย เป็นทรัพยากรที่ใช้ไม่หมดสิ้น และแหนแดงมีโปรตีนสูง เน่าสลายปลดปล่อยธาตุอาหารออกมาได้อย่างรวดเร็ว และสามารถขยายพันธุ์ได้อย่างรวดเร็วอีกด้วย มีประโยชน์ดังต่อไปนี้- ใช้เป็นปุ๋ยพืชสดในนาข้าวทดแทนปุ๋ยเคมีไนโตรเจน โดยที่ในโพรงใบแหนแดง สามารถดึงเอาไนโตรเจนจากอากาศมาใช้สำหรับการเจริญเติบโตและขยายพันธุ์ แหนแดงมีอัตราส่วนระหว่างคาร์บอนต่อไนโตรเจน (C : N) อยู่ระหว่าง 8 – 13 หลังถูกไถกลบ จะย่อยสลายและปลดปล่อยธาตุอาหารออกมาในระยะเวลาที่สั้นประมาณ 8 สัปดาห์ ทำให้พืชสามารถนำไปใช้ประโยชน์ได้เร็วขึ้น ลดปริมาณวัชพืชในนาข้าว แหนแดงจะคลุมผิวน้ำป้องกันไม่ให้แสงแดดส่องลงไปในน้ำ ทำให้วัชพืชในน้ำเจริญเติบโตได้ไม่เต็มที่ - แหนแดงสามารถเลี้ยงได้ในดินที่มีความอุดมสมบูรณ์ต่ำ งานวิจัยที่เกี่ยวข้องกับแหนแดงในนาข้าวร่วมกับการเลี้ยงปลา พบว่า มีประสิทธิภาพในการเพิ่มผลผลิตข้าวใกล้เคียงกับการเลี้ยงปลาในนาข้าวโดยใช้ปุ๋ยเคมีตามปกติ และยังให้ผลผลิตสูงกว่าการใช้ปุ๋ยเคมีไนโตรเจนเพียงอย่างเดียว- โครงสร้างของชีวมวลของแหนแดงมีหมู่คาร์บอกซิลและหมู่ฟอสเฟตจึงใช้เป็นตัวดูดซับโลหะหนักได้ โดยแหนแดงที่ทำปฏิกิริยากับแมกนีเซียมคลอไรด์จะดูดซับ  ตะกั่ว แคดเมียม ทองแดงและสังกะสีในน้ำเสียได้ดี 

**อ้างอิง**
หมวดหมู่:วงศ์จอกหูหนู
หมวดหมู่:พืชน้ำ
หมวดหมู่:ไม้น้ำ
หมวดหมู่:พืชตรึงไนโตรเจน
600

600 (หกร้อย) เป็นจำนวนธรรมชาติที่อยู่ถัดจาก 599 (ห้าร้อยเก้าสิบเก้า) และอยู่ก่อนหน้า 601 (หกร้อยเอ็ด)

**คำเติมนำหน้า**
 ภาษากรีก - hexahecto-- ภาษาละติน - sexcenti-

**ความหมาย**
 พ.ศ. 600 และ ค.ศ. 600

**ในทางคณิตศาสตร์**
หมวดหมู่:จำนวนเต็ม
37

37 (สามสิบเจ็ด) เป็นจำนวนธรรมชาติที่อยู่ถัดจาก 36 (สามสิบหก) และอยู่ก่อนหน้า 38 (สามสิบแปด)

**คำเติมนำหน้า**
 ภาษากรีก heatatriconta-- ภาษาละติน septatriginti-

**ความหมาย**
 พ.ศ. 37 และ ค.ศ. 37- 37 เป็นเลขอะตอมของรูบิเดียม- 37 องศาเซลเซียส คือ อุณหภูมิร่างกายปกติของมนุษย์- ซอยที่ 37 ของถนนจรัญสนิทวงศ์ มีอีกชื่อว่า ซอยวัดเพลงวิปัสนา

**ในทางคณิตศาสตร์**
หมวดหมู่:จำนวนเต็ม
หมวดหมู่:ระบบจัดการฐานข้อมูล

หมวดหมู่:ระบบสารสนเทศ
หมวดหมู่:ซอฟต์แวร์ระบบ
หมวดหมู่:ซอฟต์แวร์ประยุกต์
หมวดหมู่:การจัดการข้อมูล
หมวดหมู่:ฐานข้อมูล
โปรแกรมป้องกันไวรัส

ClamTk โปรแกรมป้องกันไวรัสโอเพนซอร์สที่อิงจากเอนจินต่อต้านไวรัส ClamAV เดินพัฒนาโดย Tomasz Kojm ใน ค.ศ. 2001
โปรแกรมป้องกันไวรัส หรือ แอนติไวรัส (antivirus software) หรือ แอนติมัลแวร์ (anti-malware) เป็นโปรแกรมคอมพิวเตอร์ที่ใช้ป้องกัน ตรวจจับ และกำจัดมัลแวร์
ตอนแรกโปรแกรมป้องกันไวรัสได้รับการพัฒนาเพื่อตรวจจับและกำจัดไวรัสคอมพิวเตอร์ ซึ่งเป็นที่มาของชื่อ อย่างไรก็ตาม การขยายตัวของมัลแวร์ชนิดอื่น ๆ ทำให้โปรแกรมป้องกันไวรัสเริ่มป้องกันภัยคุกคามคอมพิวเตอร์ชนิดอื่น ๆ โปรมแกรมบางชนิดรวมการป้องกันจาก URL ที่เป็นอันตราย, สแปม และฟิชชิง
โปรแกรมป้องกันไวรัสจะค้นหาและทำลายไวรัสที่ไฟล์โดยตรง แต่ในทุก ๆ วันจะมีไวรัสชนิดใหม่เกิดขึ้นมาเสมอ ทำให้เราต้องอัปเดตโปรแกรมป้องกันไวรัสตลอดเวลาเพื่อให้คอมพิวเตอร์ของเราปลอดภัย โดยแอนติไวรัสของแต่ละบริษัทอาจมีรูปแบบการทำงานและหน้าตาของโปรแกรมที่แตกต่างกันออกไป รวมถึงอาจจะมีการอัปเดตและการป้องกันที่ไม่เหมือนกัน ซึ่งในคอมพิวเตอร์เครื่องเดียวไม่ควรมีแอนติไวรัส 2 โปรแกรมหรือมากกว่านั้นเพราะอาจจะทำให้โปรแกรมขัดแย้งกันเองจนไม่สามารถใช้งานได้

**การใช้งานและความเสี่ยง**
ตามแบบสำรวตของ FBI ธุจกิจขนาดใหญ่สูญเสียรายได้จากการต้องรับมือกับเหตุการณ์ไวรัสปีละ 12 ล้านดอลลาร์สหรัฐ แบบสำรวจของ Symantec ใน ค.ศ. 2009 พบว่าหนึ่งในสามของธุจกิจขนาดกลางไม่มีโปรแกรมป้องกันไวรัสในขณะนั้น ส่วนผู้ใช้ในบ้านมากกว่าร้อยละ 80 ติดตั้งโปรแกรมป้องกันไวรัสแล้ว จากการสำรวจทางสังคมวิทยาที่ดำเนินการโดย G Data Software ใน ค.ศ. 2010 พบว่าผู้หญิงร้อยละ 49 ไม่เคยใช้โปรแกรมป้องกันไวรัสเลย

**อ้างอิง**

**บรรณานุกรม**
 isbn = 978-0-321-30454-4
นิวัติ กองเพียร

นิวัติ กองเพียร (5 ธันวาคม พ.ศ. 2489 —  ) เป็นชาวจังหวัดอำนาจเจริญ จบการศึกษาระดับมัธยมตอนต้นจากโรงเรียนทวีธาภิเศก จากนั้นจึงไปศึกษาต่อที่โรงเรียนเพาะช่าง จากนั้นเดินทางไปทำงานและเรียนศิลปะที่กรุงลอนดอน ประเทศอังกฤษ ระหว่างปี 2520 - 2522
เมื่อครั้งที่ยังเป็นคอลัมนิสต์ ประจำนิตยสารมติชนสุดสัปดาห์ ได้รับฉายาว่า "เกจินู้ด" เพราะเขียนคอลัมน์ที่เป็นเนื้อหาวิจารณ์ภาพเปลือย นอกจากนั้น นิวัติ ยังเคยเป็น บรรณาธิการบริหารนิตยสารศิลปวัฒนธรรม ด้วย
ปัจจุบัน นิวัติ ได้เลิกทำงานให้กับเครือมติชนแล้ว (สาเหตุยังไม่ชัดเจน) และได้หันมาเปิดเว็บไซต์แนวอี-แม็กกาซีน ชื่อ http://www.niwatkongpien.com date=2010-02-26  เพื่อตอบสนองความต้องการของผู้ที่ชื่นชอบงานเขียนของเขา ขณะเดียวกัน ยังดำรงตำแหน่งเป็นบรรณาธิการบริหารของหนังสือเพลงดนตรีอีกด้วย
ในทางการเมืองและสังคม เป็นหนึ่งใน 100 บุคคลที่ลงชื่อคัดค้านการดำรงตำแหน่งนายกรัฐมนตรีของจอมพลถนอม กิตติขจร ที่มหาวิทยาลัยธรรมศาสตร์ ก่อนเกิดเหตุการณ์ 14 ตุลา ไม่นาน
หมวดหมู่:คอลัมนิสต์
หมวดหมู่:นักหนังสือพิมพ์ชาวไทย
หมวดหมู่:บุคคลจากโรงเรียนทวีธาภิเศก
หมวดหมู่:บุคคลจากวิทยาลัยเพาะช่าง มหาวิทยาลัยเทคโนโลยีราชมงคลรัตนโกสินทร์
หมวดหมู่:บุคคลจากจังหวัดอำนาจเจริญ
หมวดหมู่:บุคคลที่เกี่ยวข้องกับเหตุการณ์ 14 ตุลา
สนุก.คอม

สนุก หรือ สนุก.คอม (Sanook.com) เป็นเว็บท่าที่ได้รับความนิยมอันดับต้น ๆ ของประเทศไทยมาโดยตลอดนับตั้งแต่เริ่มดำเนินการ
เว็บไซต์ สนุกดอตคอม ก่อตั้งโดย ปรเมศวร์ มินศิริ เมื่อ พ.ศ. 2541 โดยเริ่มจากการเป็นงานอดิเรกและพัฒนาสู่เว็บท่าในที่สุด
เดือนพฤษภาคม พ.ศ. 2542 บริษัท เอ็มเว็บ (ประเทศไทย) จำกัด ซึ่งเป็นบริษัทลูกของ MIH บริษัทโทรคมนาคมจากประเทศแอฟริกาใต้ ได้เข้าซื้อกิจการ สนุก.คอม ถือเป็นการซื้อกิจการเว็บไซต์ครั้งแรกของประเทศไทยในราคาที่ไม่เปิดเผย แต่จากการประมาณมูลค่า ณ ขณะนั้นคือประมาณ 10 ล้านบาท
ต่อมาใน พ.ศ. 2553 บริษัทเทคโนโลยียักษ์ใหญ่แห่งประเทศจีนได้เข้ามามีส่วนร่วมกับสนุก และใน พ.ศ. 2559 ได้เปลี่ยนชื่อจากบริษัทสนุก ออนไลน์ จำกัด เป็น บริษัท เทนเซ็นต์ (ประเทศไทย) จำกัด อย่างเป็นทางการ ภายใต้การบริหารของนายกฤตธี มโนลีหกุล โดยเว็บไซต์ยังคงให้บริการที่ครอบคลุมเนื้อหา สาระ และ บริการที่ครบถ้วนสำหรับผู้ใช้งานอินเทอร์เน็ต รวมไปถึงการให้บริการพจนานุกรม (Dictionary) ออนไลน์ และอื่น ๆ อีกมากมายที่สามารถเข้าชมได้ทั้งคอมพิวเตอร์ทั่วไป และบนโทรศัพท์มือถือ
ปัจจุบันสนุกดอตคอมยังคงครองตำแหน่งเว็บท่าอันดับหนึ่งของประเทศไทยด้วยยอดเข้าชมเฉลี่ยต่อวันสูงถึง 17 ล้านครั้ง ได้มีการรีแบรนด์ฉลองครบรอบ 21 ปีเมื่อวันที่ 17 ตุลาคม 2562 ด้วยการเปลี่ยนโลโกและแอปพลิเคชันโฉมใหม่ พร้อมพัฒนาฟีเจอร์ต่าง ๆ เน้นเจาะข้อมูลข่าวสารเชิงลึกในระดับท้องถิ่นทั่วทุกภูมิภาค ภายใต้คำขวัญ "ครบทุกเรื่อง เพื่อทุกคน"

**อับดับความนิยม**
 อันดับ 1 โดย Truehits.net (6 มิถุนายน 2558)- สนุก.คอม เป็นเว็บไซต์ที่มีผู้เข้าชมจากประเทศไทยมากเป็นอันดับที่ 10 (6 มิถุนายน 2558) จากการจัดอันดับโดยอเล็กซา

**อ้างอิง**

**แหล่งข้อมูลอื่น**
  Sanook.com
หมวดหมู่:เว็บไซต์ในประเทศไทย
รายพระนามเทพเจ้าญี่ปุ่น

เทพเจ้าของญี่ปุ่น (日本の神) ถือกำเนิดโดยมีต้นสายวงศ์คณาเทพ โดย อิซานางิ เทพบิดา และ อิซานามิ เทพมารดา

**รายชื่อเทพและเทพี**
 อาจิสุคิทากะฮิโกเนะ : เทพแห่งสายฟ้า- อะมะเตะระสุ : เทพีแห่งดวงอาทิตย์ - อามัตสึมิกะโบชิ : เทพแห่งความชั่วร้าย - ฟูจิน, คามิคาเซะ : เทพแห่งวายุ - ฟุสึโนะจิ : เทพแห่งไฟและฟ้าแลบ- ฮิจิมัง : เทพแห่งสงคราม, เกษตรกรรม, เทพผู้ปกป้องบ้านเมือง- อินาริ: เทพแห่งข้าวและเกษตรกรรม- อิซานางิ : เทพแห่งการสร้างและชีวิต- อิซานามิ : เทพีแห่งการสร้างและความตาย- คุคุโนจิ : เทพแห่งต้นไม้- โอยามะสึมิ : เทพผู้ครองภูเขา, ทะเล และสงคราม- ไรจิน, ไรเด็น : เทพแห่งสายฟ้า และฟ้าแล่บ- ริวจิน, ริวโอะ : เทพแห่งทะเล- เซ็นเง็น, โคะโนะฮะนะซาคุยะ : เทพีแห่งฤดูใบไม้ผลิ, เจ้าหญิงแห่งดอกไม้, เทพีแห่งภูเขาไฟฟูจิ- ซารุตะฮิโกะ : เทพแห่งแผ่นดินโลก- ซุซาโนะโอะ: เทพแห่งพายุ- ทสึตะฮิเมะ : เทพีแห่งฤดูใบไม้ร่วง- เทนจิน : เทพแห่งการศึกษา- ซึคุโยมิ, สึคิโยะมิ : เทพแห่งพระจันทร์- อุเคโมจิ : เทพีแห่งอาหาร- อุซุเมะ : เทพีแห่งอุษาและความสุข- ยะบุเนะ : เทพแห่งบ้านเรือน

**เทพและเทพีแห่งโชคลาภทั้ง 7**
 เบนไซเทน, เบนเทน : เทพีแห่งความรัก, ศิลปะ, กวี, ปัญญา และวารี- บิชามนเทน, ทะมงเทน : เทพแห่งสงคราม, ความยุติธรรม และผู้พิทักษ์กฎหมาย- ไดโคะคุเทน : เทพแห่งความมั่งคั่งและดิน- เอบิสึ : เทพแห่งความอุดมสมบูรณ์แห่งท้องทะเลและการประมง- ฟุคุโระคุจุ : เทพแห่งปัญญาและความเจริญรุ่งเรือง- โฮเท : เทพแห่งความสุข, เสียงหัวเราะ และปัญญาแห่งความรู้แจ้ง- จุโรจิน, กะมะ : เทพแห่งความอายุยืน- คิจิโจเทน, คุจิคุเทน : เทพีแห่งความงาม (เป็นองค์ที่ 8 ซึ่งเพิ่มมาภายหลัง แต่โดยรวมยังเรียกว่า เทพแห่งโชคลาภทั้ง 7)

**อื่น ๆ**

หมวดหมู่:รายพระนามเทวดา
หมวดหมู่:รัฐศาสตร์

หมวดหมู่:ปรัชญาการเมือง
หมวดหมู่:การเมือง
หมวดหมู่:ปรัชญาสังคม
หมวดหมู่:สังคมศาสตร์
หมวดหมู่:การปกครอง
หมวดหมู่:สหสาขาวิชา
สำนวนภาษาปาก

สำนวนภาษาปาก (colloquialism) คือ ภาษาประเภทหนึ่งซึ่งเกิดจากการพูดที่แสดงความคุ้นเคย ไม่เหมาะที่จะใช้เป็นพิธีรีตอง เช่น ตาแป๊ะ ตะบี้ตะบัน เทน้ำเทท่า ทั้งนี้ ภาษาประเภทนี้อาจปรากฏได้ทั้งในภาษาเขียนและภาษาพูด ในพจนานุกรมไทยจะย่อชื่อภาษานี้ว่า "(ปาก)" เช่น "ทาน (ปาก) ก. กิน, กร่อนมาจาก รับประทาน"
การใช้ภาษาปากที่แตกต่างจากภาษาแบบแผนหรือภาษามาตรฐานของภาษาหลักนั้น ๆ เมื่อใช้นานไป อาจกลายเป็นมาตรฐานย่อยอย่างหนึ่ง หรืออาจพัฒนาขึ้นเป็นมาตรฐานในภาษานั้นกระทั่งไม่เรียกว่าภาษาปากอีกต่อไปก็ได้หากลักษณะการใช้ภาษาเช่นนั้นเป็นที่ยอมรับและใช้โดยทั่วไป
ภาษาปากนั้น แม้จะไม่ใช่ภาษาแบบแผน แต่ไม่จำเป็นว่าจะเป็นภาษาที่ไม่สุภาพเสมอไป หากเป็นลักษณะการใช้ภาษาที่สะดวก ง่าย กะทัดรัด และเป็นกันเอง 

**ดูเพิ่ม**
 สแลง
*สำนวน- ภาษาถิ่น
หมวดหมู่:ภาษา
ปลาตะเพียนหน้าแดง

ปลาตะเพียนหน้าแดง (Red-line torpedo barb, Denison barb; Sahyadria denisonii) เป็นปลาน้ำจืดกึ่งเขตร้อนในสกุล Sahyadria  และวงศ์ Cyprinidae  มีถิ่นอาศัยอยู่ในแม่น้ำและลำธารไหลแรงในประเทศอินเดีย

**ลักษณะทางกายภาพ**
ปลามีลักษณะลำตัวเรียวยาว เกล็ดสีเงิน มีแถบสีแดงสะท้อนแสงพาดจากหัว ผ่านตา ไปสิ้นสุดที่กลางลำตัว และมีเส้นดำพาดตลอดความยาวลำตัวอยู่ใต้แถบแดงอีกทีหนึ่ง ปลาชนิดนี้สามารถโตได้สูงสุดประมาณ 15 เซนติเมตร

**ถิ่นที่อยู่อาศัย**
ปลาตะเพียนหน้าแดง ตามธรรมชาติอาศัยอยู่ในภูมิอากาศกึ่งร้อน โดยมีอุณหภูมิน้ำอยู่ระหว่าง 15 ถึง 25 °C ค่า pH ในช่วง 6.8-7.8 และมีความกระด้าง 5-25 dGH

**ชื่อเดิม**
ปลาตะเพียนหน้าแดง ในตอนแรกมีการจัดอนุกรมวิธานเป็น Labeo denisonii โดย F. Day เมื่อ ค.ศ. 1865 มีชื่อเรียกอื่นได้แก่ Barbus denisonii, Crossocheilus denisonii, Barbus denisoni และ Puntius denisonii และในปัจจุบันใช้ชื่อว่า Sahyadria denisonii ซึ่งเป็นสกุลที่ตั้งขึ้นมาใหม่ในปี ค.ศ. 2013

**ในวงการเลี้ยงปลา**
ปลาชนิดนี้เป็นปลาที่เพิ่งนำมาเลี้ยงเป็นงานอดิเรกได้ไม่นาน ปลาตะเพียนหน้าแดงเป็นปลาที่อยู่รวมกันเป็นฝูง ค่อนข้างสงบ แต่บางตัวอาจดุเล็กน้อย บางครั้งอาจสับสนปลาชนิดนี้กับปลาอีกชนิดที่มีลักษณะใกล้เคียงคือ Sahyadria chalakudiensis ซึ่งสีสันไม่สดเท่า โตเต็มที่มีขนาดใหญ่กว่า และดุกว่า

**อ้างอิง**

**แหล่งข้อมูลอื่น**
  รูปถ่ายที่ Fishbase
ตะเพียนหน้าแดง
หมวดหมู่:วงศ์ปลาตะเพียน
หมวดหมู่:ปลาที่พบในประเทศอินเดีย
38

38 (สามสิบแปด) เป็นจำนวนธรรมชาติที่อยู่ถัดจาก 37 (สามสิบเจ็ด) และอยู่ก่อนหน้า 39 (สามสิบเก้า)

**คำเติมนำหน้า**
 ภาษากรีก octatriconta-- ภาษาละติน octatriginti-

**ความหมาย**
 38 เป็นเลขอะตอมของ สตรอนเชียม

**ในทางคณิตศาสตร์**
หมวดหมู่:จำนวนเต็ม
700

700 (เจ็ดร้อย) เป็นจำนวนธรรมชาติที่อยู่ถัดจาก 699 (หกร้อยเก้าสิบเก้า) และอยู่ก่อนหน้า 701 (เจ็ดร้อยเอ็ด)

**คำเติมนำหน้า**
 ภาษากรีก - heptahecto-- ภาษาละติน - septacenti-

**ความหมาย**

**ในทางคณิตศาสตร์**
หมวดหมู่:จำนวนเต็ม
มหาวิทยาลัยปารีส

มหาวิทยาลัยปารีส (Université de Paris) หรือนามนัยเป็นที่รู้จักกันว่า ซอร์บอน (lang, บ้านประวัติศาสตร์) เป็นมหาวิทยาลัยในกรุงปารีส ประเทศฝรั่งเศส ก่อตั้งประมาณ ค.ศ. 1150 จากสมาคมอาชีพที่เกี่ยวข้องกับโรงเรียนมหาวิหารของมหาวิหารน็อทร์-ดามแห่งปารีส มหาวิทยาลัยปารีสถือว่าเป็นมหาวิทยาลัยที่เก่าแก่เป็นอันดับสองของยุโรป ได้ตรากฎบัตรอย่างเป็นทางการใน ค.ศ. 1200 โดยพระเจ้าฟิลิปที่ 2 แห่งฝรั่งเศส และได้รับการยอมรับใน ค.ศ. 1215 โดยสมเด็จพระสันตะปาปาอินโนเซนต์ที่ 3 มหาวิทยาลัยปารีสมีชื่อเล่นที่เรียกกันทั่วไปภายหลังการก่อตั้งสถาบันทางเทววิทยาคือวิทยาลัยซอร์บอนซึ่งก่อตั้งใน ค.ศ. 1257 โดยรอแบร์ เดอ ซอร์บง และอนุญาตโดยนักบุญหลุยส์ กษัตริย์แห่งฝรั่งเศส
มหาวิทยาลัยปารีสมีชื่อเสียงอย่างมากในระดับนานาชาติเกี่ยวกับผลงานทางวิชาการในสาขามนุษยศาสตร์นับตั้งแต่ยุคกลางโดยเฉพาะสาขาเทววิทยาและปรัชญา มหาวิทยาลัยมีมาตรฐานทางวิชาการที่หลากหลาย ประเพณีที่เคร่งครัดมาอย่างยาวนาน และแพร่หลายในระดับนานาชาติ ตัวอย่างเช่น ริเริ่มการสอนระดับดุษฎีบัณฑิต การแบ่งนักศึกษาตามชาติ มีพระสันตะปาปา นักวิทยาศาสตร์ ปัญญาชน และชนชั้นเจ้าจำนวนมากศึกษาที่มหาวิทยาลัยปารีส
หลังจากความวุ่นวายของการปฏิวัติฝรั่งเศส การศึกษาถูกระงับใน ค.ศ. 1793 หลังจากนั้นคณะต่าง ๆ ได้รับการปรับโครงสร้างบางส่วนโดยนโปเลียนและเปลี่ยนเป็นมหาวิทยาลัยฝรั่งเศส ใน ค.ศ. 1896 มหาวิทยาลัยถูกเปลี่ยนชื่ออีกครั้งเป็นมหาวิทยาลัยปารีส
ใน ค.ศ. 1970 หลังจากเหตุการณ์เดือนพฤษภาคม ค.ศ. 1986 มหาวิทยาลัยถูกแบ่งออกเป็น 13 มหาวิทยาลัยอิสระ มหาวิทยาลัยใหม่บางแห่งได้ควบรวมคณะเก่าแก่ต่าง ๆ รวมถึงอาจารย์ส่วนใหญ่ของแต่ละคณะ โดยสาขามนุษยศาสตร์ จัดตั้งเป็นมหาวิทยาลัยปารีส-ซอร์บอน และซอร์บอนนูแวล สาขากฎหมาย จัดตั้งเป็นมหาวิทยาลัยปงเตอง-อัสแซส สาขาแพทยศาสตร์ จัดตั้งเป็นมหาวิทยาลัยปารีสเดการ์ต และสาขาวิทยาศาสตร์ธรรมชาติ จัดตั้งเป็นมหาวิทยาลัยปีแยร์และมารี กูว์รี และมหาวิทยาลัยปารีสดีเดอโร มหาวิทยาลัยอื่น ๆ เช่น มหาวิทยาลัยปงเตอง-ซอร์บอนเลือกที่จะเป็นพหุวิทยาการ
ในทศวรรษที่ 2010 มหาวิทยาลัยปารีสทั้งสิบสามได้จัดตั้งเครือข่ายพันธมิตรที่แตกต่างกันเจ็ดกลุ่มเพื่อรักษาระดับมาตรฐานต่าง ๆ ที่สืบทอดมาจากมหาวิทยาลัยปารีส เช่นมหาวิทยาลัยซอร์บอน (กลุ่มพันธมิตร)

**อ้างอิง**
ปารีส
หมวดหมู่:ก่อตั้งในคริสต์ศตวรรษที่ 13
ปารีส
หมวดหมู่:สถาบันอุดมศึกษาในประเทศฝรั่งเศส

สถาบันอุดมศึกษาในประเทศฝรั่งเศส
ฝรั่งเศส
หมวดหมู่:ประเทศฝรั่งเศส
วอร์ซอ

วอร์ซอ (Warsaw; Warszawa, Pl-Warszawa.ogg; Varsovia) หรือ วาร์สซาวา มีชื่ออย่างเป็นทางการว่า นครหลวงวอร์ซอ เป็นเมืองหลวงและเมืองใหญ่ที่สุดของประเทศโปแลนด์ ตั้งอยู่ริมแม่น้ำวิสวาในภาคกลาง-ตะวันออกของโปแลนด์ มีประชากรอาศัยอยู่ในตัวเมืองอย่างเป็นทางการประมาณ 1.8 ล้านคน และภายในเขตมหานครมีประชากรประมาณ 3.1 ล้านคน ซึ่งทำให้เป็นเมืองที่มีประชากรมากเป็นอันดับ 7 ของสหภาพยุโรป ตัวเมืองวอร์ซอมีพื้นที่ abbr=off และประกอบไปด้วย 18 โบโรฮ์ ในขณะที่เขตมหานครนั้นครอบคลุมพื้นที่ 0 วอร์ซอเป็นเมืองสำคัญของโลกในระดับอัลฟา- เป็นศูนย์กลางด้านวัฒนธรรม การเมือง และเศรษฐกิจที่สำคัญ และยังเป็นที่ตั้งของรัฐบาลของโปแลนด์ เมืองเก่าทางประวัติศาสตร์นั้นได้การขึ้นทะเบียนเป็นมรดกโลกโดยยูเนสโก
วอร์ซอเป็นเมืองศูนย์กลางอุตสาหกรรมหนัก เช่น เหล็กกล้า, รถยนต์, เครื่องจักรอุตสาหกรรม นอกจากนี้ยังเป็นศูนย์กลางด้านการศึกษา มีสถาบันการศึกษามากกว่า 66 แห่ง
วอร์ซอเป็นที่รู้จักของนานาชาติจากสนธิสัญญาวอร์ซอ ซึ่งตั้งชื่อตามกรุงวอร์ซอ
วอร์ซอมีรถไฟใต้ดินวอร์ซออยู่ 2 สาย: สาย 1 และ สาย 2

**หมายเหตุ**

**อ้างอิง**

**บรรณานุกรม**
 Cite book |last=Crowley |first=David |title=Warsaw |url=https://books.google.com/books?id=E4cM2Hf8KYsC |access-date=28 August 2011 |year=2003 |publisher=Reaktion Books |isbn=1-86189-179-2 |archive-date=8 January 2022 |archive-url=https://web.archive.org/web/20220108031329/https://books.google.com/books?id=E4cM2Hf8KYsC |url-status=live - Cite book |last1=Olchowik-Adamowska |first1=Liliana |last2=Ławecki |first2=Tomasz |title=Travellers Warsaw |url=https://books.google.com/books?id=xXbqAQAACAAJ |access-date=11 March 2010 |edition=First |date=1 April 2006 |publisher=Thomas Cook Publishing |location=Peterborough, United Kingdom |isbn=978-1-84157-492-9 |ref=Adamowska69 |archive-date=19 December 2011 |archive-url=https://web.archive.org/web/20111219155140/http://books.google.com/books?id=xXbqAQAACAAJ |url-status=live -  Official webpage of Warsaw date=16 November 2007  includes 360° panoramas of the  UNESCO listed area. date=2012-05-04 -  District Police Headquarters – Warsaw II date=16 June 2011  (part of Warsaw Metropolitan Police)-  Warsaw Guide. date=5 April 2012  Online City Guide for Warsaw in Poland. Retrieved 17 May 2015.-  What to do and see in Warsaw

**อ่านเพิ่ม**

**แหล่งข้อมูลอื่น**
  en
หมวดหมู่:เมืองหลวงในทวีปยุโรป
หมวดหมู่:เมืองในจังหวัดมาซอฟแช
หมวดหมู่:วอร์ซอ
ขันโตก

ขันโตก หรือ โตก ภาชนะสำหรับวางสำรับอาหารของชาวล้านนา หรือชาวไทยภาคเหนือ บ้างเรียก สะโตก มีรูปทรงกลม ความกว้างมีเส้นผ่าศูนย์กลางตั้งแต่ 30 เซนติเมตรขึ้นไปมีเชิง สูงประมาณ 1 ฟุต มีทั้งขันโตกไม้ และขันโตกหวาย

**การใช้งาน**
 ใช้เป็นภาชนะที่วางถ้วยอาหารกับข้าว เมื่อใส่กับข้าวแล้วยกมาตั้งสมาชิกในครอบครัวหรือแขกที่มาบ้านจะนั่งล้อมวงกันกินข้าว- ใส่ดอกไม้ธูปเทียนแทนขันดอก- ใส่เครื่องคำนับเป็นขันตั้ง- ใส่ผลหมากรากไม้
ทั้งนี้ภาชนะที่วางถ้วยกับข้าวนอกจากจะใช้ขันโตกแล้วยังใช้กระด้งหรือถาดแบนแทนและเรียกว่า ขันเข้าขันโตกถ้ายังไม่ได้วางถ้วยอาหารเรียกว่า ขันโตก เมื่อวางถ้วยอาหารแล้วก็มักจะเรียกว่า ขันเข้า หรือสำรับอาหาร

**การแบ่งประเภท**
ขันโตกแบ่งออกเป็น 3 ขนาด ดังนี้
# ขันโตกหลวง หรือ สะโตกหลวง ทำด้วยไม้ขนาดใหญ่ ตัดท่อนมากลึงหรือเคี่ยนเป็นขันโตก มีความกว้างประมาณ 25 - 50 นิ้ว ตามขนาดของไม้ที่หามาได้ และนิยมใช้การในราชสำนักในคุ้มในวังของเจ้านายฝ่ายเหนือทั่วไป รวมทั้งใช้ในวัดวาอารามทั่วไปด้วย ทั้งนี้เพื่อให้เหมาะสมกับยศศักดิ์ และความยิ่งใหญ่ของชนชั้นผู้ปกครองใช้ในการที่จะเลี้ยงแขกบ้านแขกเมืองด้วย ส่วนวัดนั้นพระสงฆ์เป็นผู้ควรแก่การเคารพนพนอบ มีประชาชนนำอาหารไปถวายมากดังนั้นประชาชนจึงนิยมทำขันโตกหลวงไปถวายวัด
# ขันโตกฮาม หรือ สะโตกทะราม เป็นขันโตกขนาดกลางประมาณ 17-24 นิ้ว (คำว่า ฮาม หรือ ทะรามนี้ หมายถึงขนาดกลาง) ใช้ไม้ขนาดกลางมาตัดและเคี่ยนหรือกลึงเหมือนขันโตกหลวง ลงรักทาหางอย่างเดียวกัน ผู้ที่ใช้ขันโตกขนาดนี้ มักได้แก่ครอบครัวขนาดใหญ่ เช่น คหบดี เศรษฐีผู้มีอันจะกิน หรือถ้าเป็นวัด ผู้ที่ใช้ขันโตกขนาดนี้คือ พระภิกษุ ในระดับรองสมภาร
# ขันโตกหน้อย เป็นขันโตกขนาดเล็ก ขนาดประมาณ 10 - 15 นิ้ว วิธีทำมีลักษณะเช่นเดียวกับขันโตกหลวงและขันโตกฮาม ใช้ในครอบครัวเล็ก เช่น หญิงชายพึ่งแต่งงานใหม่ หรือ ผู้ที่รับประทานคนเดียว อาหารที่ใส่ก็มีจำนวนน้อย
หมวดหมู่:บรรจุภัณฑ์
หมวดหมู่:ของพื้นเมืองภาคเหนือ
หมวดหมู่:อาหารไทยภาคเหนือ
หมวดหมู่:วัฒนธรรมล้านนา
สต็อกโฮล์ม

สต็อกโฮล์ม หรือ สตอกโฮล์ม (Stockholm) เป็นเมืองหลวงของประเทศสวีเดน และเป็นพื้นที่เขตนครที่มีประชากรมากที่สุดในประเทศและในภูมิภาคสแกนดิเนเวีย ด้วยประชากรหนึ่งล้านคนอาศัยในเขตเทศบาล, 1.6 ล้านคนในเขตเมือง, และ 2.4 ล้านคนในเขตนคร สต็อกโฮล์มมีพื้นที่กินเกาะจำนวนสิบสี่ที่ซึ่งมีทะเลสาบมะลาเรนไหลลงทะเลบอลติก และเป็นส่วนหนึ่งของหมู่เกาะสต็อกโฮล์ม พื้นที่ของสต็อกโฮล์มปรากฏหลักฐานว่ามีการตั้งรกรากมาตั้งแต่ยุคหิน ราวหกพันปีก่อนคริสตกาล และจัดตั้งขึ้นมาในฐานะเมืองเมื่อปี 1252 โดยบีรเยร์ ยาร์ล
สต็อกโฮล์มเป็นเมืองหลวงของมณฑลสต็อกโฮล์ม และเป็นศูนย์กลางด้านวัฒนธรรม สื่อ การเมือง และเศรษฐกิจของประเทศสวีเดน ภูมิภาคสต็อกโฮล์มมีมูลค่าสูงกว่าหนึ่งในสามของจีดีพีของประเทศ และเป็นหนึ่งในสิบภูมิภาคที่มีจีดีพีต่อหัวสูงสุดในทวีปยุโรป สต็อกโฮล์มได้รับการจัดอันดับเป็นมหานครโลกระดับอัลฟา รวมถึงเป็นนครที่ใหญ่ที่สุดในภูมิภาคสแกนดิเนเวีย รวมถึงเป็นศูนย์กลางของสำนักงานใหญ่บริษัทใหญ่ ๆ ในภูมิภาคนอร์ดิก สถาบันการศึกษาและมหาวิทยาลัยระดับต้น ๆ ของโลกที่ตั้งอยู่ในสต็อกโฮล์ม เช่น สถาบันเศรษฐศาสตร์สต็อกโฮล์ม, สถาบันคาโรลินสกา, ราชวิทยาลัยเทคโนโลยีเคทีเอช และ มหาวิทยาลัยลุนด์ นอกจากนี้สต็อกโฮล์มยังเป็นเมืองเจ้าภาพการจัดพิธีมอบรางวัลโนเบลที่โถงคอนเสิร์ตสต็อกโฮล์ม และ ศาลาว่าการเมืองสต็อกโฮล์ม หนึ่งในบรรดาพิพิธภัณฑ์ชั้นนำของสต็อกโฮล์มคือพิพิธภัณฑ์วาซา ซึ่งเป็นพิพิธภัณฑ์ที่ไม่ใช่หอศิลป์ที่มีผู้เข้าชมมากที่สุดในภูมิภาคสแกนดิเนเวีย รถไฟใต้ดินสต็อกโฮล์ม ซึ่งเปิดทำการในปี 1950 เป็นที่รู้จักทั่วโลกจากการตกแต่งภายในสถานีทุกสถานี จนได้รับการขนานนามให้เป็นหอศิลป์ที่ยาวที่สุดในโลก
สต็อกโฮล์มเป็นที่ตั้งสำนักงานใหญ่ของรัฐบาลสวีเดนและกระทรวงทบวงต่าง ๆ ของประเทศ รวมถึงศาลสูงสุดในระบบยุติธรรม และที่ประทับอย่างเป็นทางการของสถาบันพระมหากษัตริย์และนายกรัฐมนตรี ที่ทำการรัฐบาลสวีเดนตั้งอยู่ในอาคารโรเซินบาด ส่วนริคสดาก (สภา) ตั้งอยู่ในอาคารรัฐสภา และที่อยู่ทางการของนายกรัฐมนตรีตั้งอยู่ตรงข้ามกันที่บ้านซาเกร์ ที่ประทับทางการและสถานที่ทรงงานหลักของพระราชวงศ์สวีเดนคือพระราชวังสต็อกโฮล์ม ในขณะที่พระราชวังโดรตท์นิงโฮล์มซึ่งเป็นแหล่งมรดกโลกและตั้งอยู่ชานเมืองสต็อกโฮล์ม เป็นที่ประทับส่วนพระองค์ของพระบรมวงศานุวงศ์

**ดูเพิ่ม**
 โฮลเมียม – ธาตุเคมีซึ่งตั้งชื่อตามสต็อกโฮล์ม- รายชื่อบุคคลจากสต็อกโฮล์ม- ภาพรวมสต็อกโฮล์ม- ท่าเรือในทะเลบอลติก- กลุ่มอาการสต็อกโฮล์ม

**อ้างอิง**

**แหล่งข้อมูลอื่น**
  Stockholm—official website-  Stockholm Visitors Board date=2017-06-11 —the official visitors' guide- Selma Lagerlöf's account of the history of Stockholm, in Ch. VII of The Wonderful Adventures of Nils  

หมวดหมู่:เมืองหลวงในทวีปยุโรป
หมวดหมู่:เมืองหลวงทางวัฒนธรรมของยุโรป
หมวดหมู่:สันนิบาตฮันเซอ
ออสโล

ออสโล (Oslo; ในภาษานอร์เวย์ออกเสียง อุสลู หรือ อุชลู) เป็นเมืองหลวงของประเทศนอร์เวย์
ออสโลมีประชากรประมาณ 811,688  (เมื่อ 1 มกราคม ค.ศ. 2005) โดยประชากรร้อยละ 22 เป็นผู้อพยพมาจากประเทศใกล้เคียง เขตการปกครองออสโลมีพื้นที่ทั้งหมด 115 ตารางกิโลเมตร ซึ่ง 7 ตารางกิโลเมตรใช้ทำการเกษตร ปัจจุบัน (ค.ศ. 2006) ออสโลเป็นเมืองที่มีค่าครองชีพสูงที่สุดในโลก แทนที่โตเกียว
ออสโลตั้งอยู่ขอบด้านเหนือของอ่าวฟยอร์ด (fjord) ที่ชื่อออสโลฟยอร์ด ตัวเมืองประกอบด้วยเกาะ 40 เกาะ เกาะใหญ่ที่สุดชื่อ Malmøya นอกจากนี้ยังมีทะเลสาบ 343 แห่งซึ่งเป็นแหล่งน้ำจืดสำคัญ
ตามตำนานของเผ่านอร์ส ออสโลก่อตั้งเมื่อ ค.ศ. 1048 แต่หลักฐานทางโบราณคดีสามารถบอกได้ว่าออสโลมีคนอยู่อาศัยมาก่อน ค.ศ. 1000

หมวดหมู่:เมืองในประเทศนอร์เวย์
หมวดหมู่:เมืองหลวงในทวีปยุโรป
เอาต์พุต

เอาต์พุต (output) หรือ ส่งออก หมายถึง สารสนเทศหรือ ผลผลิต หรือ สิ่งที่ได้จากกระบวนการผลิด ที่ส่งออกมาจากวงจรภายในคอมพิวเตอร์มาแสดงผลที่อุปกรณ์ต่อพ่วง เช่น มอนิเตอร์ ลำโพง เครื่องพิมพ์ เป็นต้น
หมวดหมู่:รับเข้า/ส่งออก
รายชื่อปลาน้ำเค็ม

รายชื่อปลาน้ำเค็ม เป็นบทความที่จัดรวมรายชื่อปลาน้ำเค็มโดยแยกตามระบบเศรษฐกิจ

**ปลาน้ำเค็มนำเข้า**
 ปลาแซลมอน- ปลาหิมะ

**ปลาน้ำเค็มในเขตเศรษฐกิจจำเพาะไทย (ก่อน พ.ศ. 2500)**
 ปลากะพง- ปลาการ์ตูน- ปลาฉลาม- ม้าน้ำ- ปลาสิงโต
หมวดหมู่:รายชื่อสัตว์
หมวดหมู่:อนุกรมวิธาน (ชีววิทยา)
รายชื่อปลาน้ำจืด

รายชื่อปลาน้ำจืด

**ปลาน้ำจืดนำเข้า**
 ปลาคาร์ป- ปลาจีน- ปลานิล

**ปลาน้ำจืดในไทย (ก่อน พ.ศ. 2500)**
 ปลากด- ปลากระโห้- ปลากราย- ปลากัด
** ปลากัดไทย
** ปลากัดจีน- ปลาเงินปลาทอง 
** ปลาดุกด้าน
** ปลาสวาย- ปลาบึก- ปลาม้า  - ปลาเสือพ่นน้ำ- ปลาแรด- ปลาหางนกยูง ไม่ใช่ของไทยต้นกำเนิดอยู่ที่ประเทศอเมริกา จริงๆแล้วต้องอยู่ในหมวดปลานำเข้า
ปลา
หมวดหมู่:อนุกรมวิธาน (ชีววิทยา)
นักโทษ

319x319px
นักโทษ หมายถึง ผู้ต้องขังที่อยู่ภายในทัณฑสถาน 
ก่อนหน้านี้ ผู้กระทำผิดซึ่งศาลตัดสินให้ต้องโทษจำคุกถูกเรียกว่า “นักโทษ” (prisoner) แต่ต่อมาถูกเปลี่ยนเป็น “ผู้ต้องขัง” (inmate) เนื่องจากการเปลี่ยนแนวคิดเรื่องการลงโทษในประเทศสหรัฐอเมริกาจากการลงโทษเพื่อลงโทษมาเป็นเพื่อแก้ไขฟื้นฟู

**ประเทศไทย**
พระราชบัญญัติราชทัณฑ์ พ.ศ. 2479 มาตรา 4 (2) – (6) ระบุว่า ผู้ต้องขัง หมายถึง “นักโทษเด็ดขาด คนต้องขังและคนฝาก” โดยนักโทษเด็ดขาด คือ “บุคคลซึ่งถูกขังไว้ตามหมายจำคุกภายหลังคำพิพากษาถึงที่สุด และหมายความรวมถึงบุคคลซึ่งถูกขังไว้ตามคำสั่งที่ชอบด้วยกฎหมายให้ลงโทษด้วย” และคนต้องขัง คือ “บุคคลที่ถูกฝากขังไว้ตามหมายขัง” นอกจากนี้ยังมีผู้ต้องขังอีก 2 ประเภทคือ คนฝาก หมายถึง “บุคคลที่ถูกฝากให้ควบคุมไว้ตามประมวลกฎหมายวิธีพิจารณาความอาญาหรือ กฎหมายอื่น โดยไม่มีหมายอาญา”  และ นักโทษพิเศษ ซึ่งเป็น “นักโทษเด็ดขาดซึ่งส่งไปอยู่ทัณฑนิคมตามพระราชบัญญัตินี้” 
ต่อมาในพระราชบัญญัติราชทัณฑ์ (ฉบับที่ 3) พ.ศ. 2522 เปลี่ยนความหมายของนักโทษเด็ดขาดเป็น “บุคคลซึ่งถูกขังไว้ตามหมายจำคุกภายหลังคำพิพากษาถึงที่สุด และหมายความรวมถึงบุคคลซึ่งถูกขังไว้ตามคำสั่งที่ชอบด้วยกฎหมาย ให้ลงโทษด้วย”
หมวดหมู่:กฎหมายระหว่างประเทศ
หมวดหมู่:การกักขัง
หมวดหมู่:กฎหมายอาญา
หมวดหมู่:นักโทษ
มหาวิทยาลัยโคจิ

มหาวิทยาลัยโคจิ (Kōchi Daigaku) ก่อตั้งเมื่อปี ค.ศ. 1949
ตั้งอยู่ในจังหวัดโคจิ เกาะชิโกะกุ ประเทศญี่ปุ่น
ปัจจุบันเปิดการเรียนการสอนอยู่ 5 คณะคือ
# คณะมนุษยศาสตร์และเศรษฐศาสตร์ 
# คณะครุศาสตร์ 
# คณะวิทยาศาสตร์ 
# วิทยาลัยแพทยศาสตร์ 
# คณะเกษตรศาสตร์
สำหรับคณะเกษตรศาสตร์ เป็นวิทยาเขตที่แยกออกมา ตั้งอยู่ในเขตเมือง นังโกะกุ ติดกับท่าอากาศยานโคจิ (Kochi Ryoma Airport) ประกอบด้วย 5 ภาควิชา
# ภาควิชาเกษตรเขตร้อน 
# ภาควิชาวนศาสตร์ 
# ภาควิชาการเพาะเลี้ยงสัตว์น้ำ  
# ภาควิชาวิศวกรรมสิ่งแวดล้อม 
# ภาควิชาทรัพยากรชีวภาพ 

**แหล่งข้อมูลอื่น**
  มหาวิทยาลัยโคจิ
คโจิ, มหาวิทยาลัย
ไทเป 101

ไทเป 101 (c=; Taipei 101 เขียนตามสไตล์เป็น TAIPEI 101)skyscraperCenter เดิมชื่อ ศูนย์การเงินโลกไทเป เป็นตึกระฟ้าจุดสงเกตตั้งอยู่ในย่านซินยี กรุงไทเป สาธารณรัฐจีน (ไต้หวัน) อาคารดังกล่าวจัดเป็นอาคารสูงที่สุดในโลกอย่างเป็นทางการตั้งแต่ พ.ศ. 2547 กระทั่งการเปิดตัวอาคารบุรจญ์เคาะลีฟะฮ์ ดูไบ ใน พ.ศ. 2553 ในเดือนกรกฎาคม พ.ศ. 2554 อาคารดังกล่าวได้รับเอกสารรับรองลีดแพลตินัม รางวัลสูงสุดในระบบการจัดอันดับผู้นำการออกแบบพลังงานและสิ่งแวดล้อม (ลีด) และกลายเป็นอาคารสีเขียวสูงที่สุดและใหญ่ที่สุดในโลก ไทเป 101 ได้รับการออกแบบโดย ซี.วาย. ลี และหุ้นส่วน และผู้ก่อสร้างหลัก คือ ธุรกิจร่วมทุนเคทีอาร์ที (KTRT Joint Venture) อาคารดังกล่าวเป็นสัญลักษณ์ของไต้หวันสมัยใหม่นับแต่เปิดตัว และได้รับรางวัลตึกระฟ้าเอ็มพอริส พ.ศ. 2547 มีการยิงดอกไม้ไฟจากไทเป 101 ซึ่งโดดเด่นในการแพร่ภาพวันสิ้นปีสากลและอาคารมักปรากฏบ่อยครั้งในสิ่งตีพิมพ์ท่องเที่ยวและสื่อนานาชาติ
ไทเป 101 มี 101 ชั้นเหนือพื้นดิน และอีก 5 ชั้นใต้ดิน อาคารดังกล่าวสร้างขึ้นทางสถาปัตยกรรมเป็นสัญลักษณ์แห่งวิวัฒนาการของเทคโนโลยีและประเพณีเอเชีย การใส่หลังสมัยใหม่นิยมเข้าไปในสไตล์ซึ่งรวมองค์ประกอบการออกแบบดั้งเดิมและจัดการแบบสมัยใหม่ อาคารได้รับการออกแบบให้ทนพายุไต้ฝุ่นและแผ่นดินไหว ศูนย์การค้าหลายชั้นซึ่งอยู่ติดกับอาคารเป็นที่ตั้งของร้านค้าทันสมัย ร้านอาหารและคลับหลายร้อยแห่ง
ไทเป 101 มีบริษัทศูนย์การเงินไทเปเป็นเจ้าของ และจัดการโดยฝ่ายต่างประเทศของบริษัทค้าปลีกอสังหาริมทรัพย์เมือง (Urban Retail Properties Corporation) ซึ่งตั้งอยู่ในชิคาโก ชื่อที่เดิมวางแผนไว้สำหรับอาคาร ศูนย์การเงินโลกไทเป มาจากชื่อเจ้าของ ใช้กระทั่ง พ.ศ. 2546 และชื่อเดิมในภาษาจีนแปลตามตัวอักษรได้ว่า ศูนย์การเงินระหว่างประเทศไทเป (臺北國際金融中心)

**การออกแบบโครงสร้าง**
อาคารไทเป 101 ได้รับการออกแบบให้ทนต่อลมไต้ฝุ่นและแผ่นดินไหวซึ่งมักเกิดขึ้นในบริเวณทางตะวันออกของไต้หวัน บริษัท Evergreen Consulting Engineering ซึ่งเป็นวิศวกรโครงสร้างได้ออกแบบอาคารให้ทนต่อลมพายุแรงที่ 216 กิโลเมตร/ชั่วโมง รวมถึงแผ่นดินไหวที่รุนแรงที่สุดในรอบ 2,500 ปี
ตึกไทเป 101 มีลูกตุ้มเหล็กขนาดใหญ่ที่เรียกว่า เครื่องหน่วงมวลปรับแต่งได้ (Tuned Mass Damper - TMD) แขวนอยู่ชั้นบนสุดเพื่อลดการแกว่งของตึกจากลมไต้ฝุ่นและแผ่นดินไหว โดย TMD เป็นเทคโนโลยีทางวิศวกรรมที่มีประสิทธิภาพในการควบคุมและลดการสั่นสะเทือนของโครงสร้างต่างๆ โดยอาศัยหลักการทางฟิสิกส์ ร่วมกับการออกแบบและปรับแต่งเพื่อให้ทำงานได้อย่างมีประสิทธิภาพสูงสุด

**ระเบียงภาพ**

**ดูเพิ่ม**
 ตึกระฟ้า

**อ้างอิง**

**แหล่งข้อมูลอื่น**
  2013 Taipei 101 New Year Fireworks-  Taipei 101 Official Website date=2018-11-18 -  Taipei 101 Official Website – Observatory date=2012-11-25 -  Taipei 101 Official Website – Mall date=2013-06-04 -  YouTube – Taipei 101 New Year Fireworks 2005,  2006,  2007,  2008-  National Geographic Channel – Richard Hammond examines Taipei 101-  Consulting services by RWDI (wind engineering and emergency ventilation) and Motioneering (tuned mass damper)-  Megastructure Supports Taipei's 508-Meter 'Megatower' date=2015-01-12  by Engineering News-Record, a weekly magazine by McGraw-Hill Construction of McGraw-Hill-  LEED Official Site-  C. Y. Lee Architects Office Official Website date=2021-03-22 
หมวดหมู่:ตึกระฟ้าในไต้หวัน
หมวดหมู่:สถานที่ท่องเที่ยวในไทเป
หมวดหมู่:สิ่งก่อสร้างในไทเป
ล้อ

รถสงคราม ที่มีล้อ ของชาวสุเมเรียน
ล้อ คือวัตถุรูปวงกลมถูกยึดไว้ด้วยเพลาที่บริเวณจุดศูนย์กลาง ทำให้ล้อสามารถหมุนรอบเพลาได้ มักใช้ประกอบกับยานพาหนะเพื่อให้เคลื่อนที่ได้โดยง่ายบนพื้น มีหลักฐานว่าล้อถูกประดิษฐ์ขึ้นครั้งแรก โดยชาวสุเมเรียนเมื่อ 3,500 ปี ก่อนคริสตกาล 
ล้อ ชาวจีนโบราณ​ เมื่อ 5 พันปีก่อน ถูกพัฒนา​มาจากลูกสนกลม ประกอบการแกน คล้ายเกวียน​ มีหลักฐาน​การค้นพบล้อ คู่ขนาน ห่างกัน 80 เซนติเมตร​ อายุ​กว่า 4,200 ปี 
ล้อในปัจจุบันมีอยู่หลายแบบ หลายขนาดโดยทำจากวัสดุหลายอย่างตามการใช้งาน เช่น ล้อเกวียนทำด้วยไม้ ล้อแม็ก ล้อรถยนต์ ที่จะมียางรถยนต์หุ้ม ล้อรถไฟที่ทำด้วยเหล็ก ล้อใส่ตู้ที่ทำจากพลาสติก เป็นต้น
หมวดหมู่:วิศวกรรมเครื่องกล
หมวดหมู่:เครื่องทุ่นแรง
หมวดหมู่:ล้อ
หมวดหมู่:รถยนต์

**แหล่งข้อมูลอื่น ๆ **
ล้อแม็ก
*ยางรถยนต์